rlitschk/wikidir huggingface dataset:
Grady Tate (* 14. Januar 1932 in Durham/North Carolina; † 8. Oktober 2017 in New York City) weer en US-amerikanischer Jazz-singer un -slagtüüchspeler. Tate studeer 1955 bit 1959 an de North Carolina Central University engelsch Literatur un Psychologie. He geev Engelsch- un Spreekünnerricht in Washington (D.C.) un studeer af 1963 an de American Academy of Dramatic Arts in New York City. He hett as Slagtüüchspeler Künstler as Quincy Jones, Jimmy Smith, Lionel Hampton, Stan Getz, Pearl Bailey, Tony Bennett, Ella Fitzgerald, Aretha Franklin, Lena Horne, Peggy Lee, Della Reese, Sarah Vaughan, Michel Legrand, Lalo Schifrin, Duke Ellington, Count Basie, Wes Montgomery, Bill Evans, Oscar Peterson, Charles Aznavour un Andre Previn begleit. 1976 wark he an dat eerst Album vun Jiggs Whigham, Hope mit Niels-Henning Ørsted Pedersen mit. 1973 un 1979 wurr he as Best Male Pop Vocalist för den Grammy nomineert. Siet 1989 ünnerricht he an de Howard University. Tate hörrt neben Billy Higgins, Steve Gadd un Peter Erskine to de an’ meesten upnommen Slagtüüchspeler. De Tall vun LPs oder CDs, an de he mitwarkt hett, sall woll so um un bi 700 liggen. Bekannt is he in de Apenlichkeit aber meest nicht, wat doran liggt, dat he ganz faken
Benny Golson (* 25. Januar 1929 in Philadelphia, Pennsylvania) is en US-amerikaansch Tenorsaxophonist, Komponist un Arrangeur vun den Hardbop. Benny Golson hörrt to de stilbildenden Vertreder vun den Hardbop un betont de sien lyrisch Siet. Bekannt wurr he dör sien Speel bi Art Blakeys Jazz Messengers un sien langjohrig Mitwarken in dat Art Farmer/Benny Golson-Jazztet. Sien Kompositschonen as Blues March, Whisper Not oder I Remember Clifford hört to de an meesten speelt Titel vun dat Hardbop-Repertoire. Golson speel all mit negen Johr Klaveer un mit veerteihn Johr Tenorsaxophon. All in de High School-Tiet in Philadelphia speel he mit Musikers ut sien Generation as John Coltrane, Red Garland, Jimmy Heath, Percy Heath, Philly Joe Jones un Red Rodney. Nah de Universitätsafsluss an de Howard University tour Golson mit verscheeden Rock And Roll Bands, denn funn he in’ Sömmer 1953 en Job bi Bull Moose Jacksons Rhythm and Blues Band. Pianist vun disse Band weer Tadd Dameron. De wurr en groot Vörbild för Golson, wat de Kompositionstechnik bedraap un hett hüm Moot makt, dat he eegen Stücke to schrieven. 1953 speel he in Damerons Band un gung mit hüm nah New York. Dor speel he bi Lionel Hampton 1953, Earl Bostic 1954-55
De 55. Eurovision Song Contest (Europääsche Leeder-Wettstriet) is an’n 25., 27. un 29. Mai 2010 in de Telenor Arena in de Gemarken vun Oslo in Norwegen ween. Düt Land hett dor to’n drüdden Mol den Wettstriet mit utricht’. Dat is dorher kamen, datt in dat Johr dorför de norweegsche Singer Alexander Rybak mit sien Bidrag Fairytale bi den 54. Wettstriet in Moskau wunnen harr. In Norwegen sünd dor 39 Länner mit bi ween. Dree Sendungen sünd dor in’t Feernsehn vun maakt wurrn, bi all dree sünd Erik Solbakken, Haddy N’jie un Nadia Hasnaoui de Moderators ween. De noorddüütsche Singersche Lena Meyer-Landrut ut Hannober hett amenne wunnen un mit ehr Leed Satellite 246 Punkte hoolt. För Düütschland weer dat de eerste Sieg siet 28 Johren. Den tweeten Platz hett sik de Gruppe maNga ut de Törkei (170 Punkte) hoolt, vör dat Duo Paula Seling un Ovi (162 Punkte) ut Rumänien. Eurovision.tv: Exclusive: The Semi-Final results! vom 30. Mai 2010 http://eurovision.ndr.de/teilnehmer/gjokotaneski102.html Eurovision.tv: Tabelle Eurovision Song Contest 2010 Final Eurovision TV: Ergebnistabelle Finale 2010 Offizielle Websteed vun den Eurovision Song Contest Offizielle Websteed vun den NDR to'n ESC Interaktive Kaart mit all Bidräge un all, de mitmaakt hefft Eurovision News (engelsch)
Weldon Leo "Jack" Teagarden (* 20. August 1905 in Vernon/Texas, USA; † 15. Januar 1964 in New Orleans/Louisiana) weer Basuunist un Singer vun den fröhen Jazz bzw. vun den Swing. Teagardens Bröers Charlie (Trompet) un Cub (Slagtüüch) un sien Süster Norma Teagarden wurrn as he ok professionell Musiker. Sien Moder Helen, de nah de Dood vun de Vader de Familie as Stummfilmpianistin dörbrocht hett, hett hüm eersten Klaveerünnerricht mit fiev Johren geven. Sien Vader (de all 1918 storven is) weer en Amateurtrompeter in en Blaskapell (Brass Band) un geev hüm anfangs Ünnerricht up dat Baritonhorn, wat Teagarden aber mit teihn Johren weer upgeven hett un to de Basuun wessel. Sien eerst Jazzinflooten weern swaart Gospelgesänge, de Blues, de he mit de Johren mehr un mehr verinnerlicht hett, un de Musik vun de Louisiana Five. Sien professionell Karriere fung all in dat Johr 1921 in dat Öller vun 16 Johren an, wo he bit 1923 in de Band vun Peck Kelly speel. Dornah tour he dör de amerikaansch Süüüdstaaten mit verscheeden Lokalgruppen. He hett de Szene dör sien virtouos Speel överrascht, as he 1928 in New York uptauch, un ofschons dat Land in de folgend Johren in en deep Weertschapskrise keem,
August Freudenthal (* 2. September 1851 in Fambossel in't Böhmedaal in de Lünebörger Heid; † 6. August 1898) weer - jüst so as sien öller Broder Friedrich Freudenthal - en Heimaat-Schriever ut Neddersassen, de besünners dör sien Reisberichten - de he in hoochdüütsch schreven hett - bekannt worrn is. He hett butendem ok sünst noch as en Narichten-Schriever, as Rutgever vun Böker un Grünner vun Tiedenbläder warkt. Freudenthal weer 1851 as de tweete Söhn vun en Muurmann boorn. 1862 keem August Freudenthal mit ölven Johren in't lütt Heidjerdörp Fintel bi Soltau, wo he vun sien Grootvader, de Schoolmester weer, so veel Bistand kreeg, dat he al mit föffteihn Johr Huuslehrer in Luhmöhlen bi Winsen wörr. Na dat he later en Lehrerseminaar in Stood besöökt harr, hett he welk Johren in düsse Profeschoon arbeed, is denn avers Mitarbeider un wiederhen Redaktöör vun verscheden Bremer Narichtenbläder worrn. In de 1880er Johren vun sien Johrhunnert ströpt he na plaan dör 'siene' Lünebörger Heid - un dat to Tieden, wo he al Redaktöör bi de Bremer Nachrichten weer. As Freudenthals amenn mehrst-bedüden Wark is dorbi woll sien Book Heidefahrten (1890-1897) in veer Bännen rutkomen (dat binah as 'programmatisch' to beteken is). In düsse Reisberichten,
Manuela Stehr (* 10. März 1957 in Berlin) is en düütsche Filmproduzentin. Stehr hett in Berlin Rechtswetenschop mit Swoorpunkt op Medienrecht studeert. Na ehr Staatsexamen in’t Johr 1983 hett se toeerst as Fimproduzentin arbeit. Se hett twee Johr later, 1985, in Berlin de Fuzzy Filmproduktion grünnt. 1986 hett se den Speelfilm Va Banque vun Diethard Küster produzeert un in de folgen Johren eenige mehr. 1992 is se Leidersche vun de Filmstiftung Nordrhien-Westfalen worrn, woneem se vun 1997 af ok as Prokuristin un Viez vun’n Gewarfsföhrer arbeit hett. In’t Johr 2000 is se as Mitsellschopperin in de Produkschoonsfirma X-Filme Creative Pool instegen un is Liddmaat vun’n Vörstand vun de X Verlieh AG worrn. Sieher hett se veschedene Filmen produzeert, as to’n Bispeel Heaven, Alles auf Zucker! oder Roter Kakadu. Stehr is mit den Filmproduzent Stefan Arndt, de gewarfsföhrer Sellschopper vun X-Filme, verheiraat. Stehr is 2005 in de Kategorie Best Speelfilm mit den Düütschen Filmpries in Gold för den Film Alles auf Zucker! uttekent worrn. Manuela Stehr in de Internet Movie Database (engelsch) Kortbiografie bi x-filme.de Kortbiografie bi filmportal.de
Lena betekent Lena, en Vörnaam för Deerns, korte Form vun Naams as Helena, Elena, Magdalena etc., Lena, düütsche Popsingersche, Lena, Stroom in Sibirien, Russland, de in de Polarsee münnt, Lena, Stroom in Portugal, de in’n Lis münnt, Lena, Stroom in Spanien, de in’n Río Caudal münnt, Léna, Departement un Gemeen in Burkina Faso, Lena, Oort in de Region Asturien, Spanien, Lena, Oort in Illinois, USA, Lena, Oort in Mississippi, USA, Lena, Oort in Ohio, USA, Lena, Oort in Wisconsin, USA, Lena, Oort in de Kommun Østre Toten, Noorwegen. Lena is de Familiennaam von August di Lena (* 1963), öösterriekschen Maler un Karikaturist, Battista Lena (* 1960), italieenschen Musiker, Nijas Lena (* 1986), noordmazedoonschen Footballspeler, Pierre Léna (* 1937), franzööschen Astrophysiker. Kiek ok bi: Leena, Lehna. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The World’s Greatest Jazz Band weer en spoodriek Tourneeband ünner de Leitung vun Yank Lawson un Bob Haggart, de tüschen 1968 un 1978 traditionellen Jazz speel. De Band bestunn ut Musikers vun de Lawson-Haggart-Band ut de 1950er Johren un ut dat Orchester vun Bob Crosby un keem jedes Johr mehrmals tosommen, um up Tournee to gahn. To de Band hörrn t.B. Billy Butterfield, George Masso, Nick Fatool, Morey Feld, John Mince, Bud Freeman, Bob Wilber, Ralph Sutton, Peanuts Hucko, Nappy Lamare, Vic Dickenson, Carl Fontana, Gus Johnson, Johnny Best, Bobby Rosengarden (1973 - 1978) oder Jim Galloway, aber ok Eddie Lockjaw Davis oder Jay McShann. De Band keem mit hör Live-Uptreden un mit hör Schallplatten to de Tiet vun hör Aktivität to en bannig groo Popularität. Dat leeg nich blots an de wat grootmoorsig Naam, sonnern ok an dat Potenzial vun eerstrangig Musikers, de anfangs in de Band speelt hemm. In de letzt Johren vun hör bestahn keem dat aber to gröttere Personalwessel un Fluktuationen in de Besetten, wat sück denn doch negativ up den musikalischen Standard utwirken dee. Martin Kunzler, Jazz-Lexikon, Bd. 2. 2002. ISBN 3-499-16513-9
Dit Woort hett noch annere Bedüden: kiek dorför ünner Myon (Doubs). Dat Myon is en Elementardeelken vun de Physik, dat vergliekbor mit dat Elektron is, aver en düütlich gröttere Masse (105,6 MeV/c2 an Steed vun 0,511 MeV/c2) opwiest. So as dat Elektron is dat Myon mit en Elementarladung negativ laadt un hett en halftalligen Spin. Beide Deelken sünd vun de Swacken Wesselwirken bedrapen, nich aver vun de Starken. Se sünd na’t Standardmodell vun de Elementardeelkenphysik verwandt un höört to de Klass vun de Leptonen un dormit to de Fermionen. De Ünnerscheed is, dat de Elektronen to de eersten Familie vun de Leptonen tellt, wiel de Myonen de tweeten Familie anhöört. Dat entspreken Deelken vun de drüdden Familie is dat so nöömte Tau-Lepton, dat ok al nawiest worrn is. Dat Antideelken vun’t Myon is dat positiv laadte Myon, dat as Antimyon μ + {\displaystyle \mu ^{+}} betekent warrt. Myonen weern 1936 vun Carl D. Anderson bi’t Ünnersöken vun kosmische Strahlen opdeckt. Künstlich kann een jem in Hoochenergie-Gaumakers tügen. Myonen höört to de Hööftbestanddeelen vun de sekundären kosmisch Strahlen. Dat bedüüt, dat se in 9 km bit 12 km Hööch (sünners in ruchweg 10 km) dör Reakschonen vun de egentlichen (primären) kosmisch
Bremer Münten hett dat vun dat 9. Johrhunnert af an bit to’n 1. Juli 1872 geven un achterna noch as Münten vun dat Düütsche Riek för Bremen. De Münthoheit oder dat „Müntregal“ hett in dat fröhe Middelöller bi de Försten oder bi de fre’en Städer legen. In de Stadt Bremen hett bloß de Bremer Arzbischop as Regent dat Recht harrt, Münten slahn to laten. Düt Recht weer vun den Kaiser utgeven wurrn. 888 hett Arzbischop Rimbert vun Kaiser Arnulf vun Kärnten dat Markt-, Münt- un Tollrecht kregen. He hett al in dat 9. Johrhunnert de eersten Münten för dat Arzbisdom slahn laten, man eerst ut de eerste Hälfte vun dat 11. Johrhunnert sünd bit up den hüdigen Dag Münten överlevert. Toeerst sünd bloß Pennige in Sülver präägt wurrn. Dor hefft 12 Pennige dat Gewicht vun een Schilling (solidus) bi harrt. Dormols sünd ok de hollen Pennige „Brakteaten“ bruukt wurrn. De sünd bloß up een Siet präägt un gellt in’n Weert en beten minner. In dat 14. Johrhunnert sünd allerhand frömde Münten na Bremen rinströömt, unner annern ut Frankriek un de Nedderlannen. De Stadt Bremen hett vun dat 13. Johrhunnert af an, unafhängig vun’n Arzbischop, jummers mehr mit de Munte um’e
Ursula Gertrud von der Leyen, b. Albrecht (* 8. Oktober 1958 in Ixelles/Elsene, Region Brüssel-Hööftstadt, Belgien), is en düütsche Politikersche vun de CDU. Se hett an’n 17. Dezember 2013 as eerste Fro dat Regeer in’t Bundsministerium för’t Verdeffenderen övernahmen. Ursula von der Leyen is de Dochter vun den vörmoligen Ministerpräsidenten vun Neddersassen, Ernst Albrecht, un den siene Fro Heide Adele. Ursula von der Leyen hett fiev Bröer, dormank de Präsident vun den Medienkonzern Modern Times Group, Hans-Holger Albrecht. Vun 1986 af an is se verheiraat mit den Medizin-Perfesser un Unnernehmer Heiko von der Leyen. De beiden hefft seven Kinner. De Familie leevt vun 2007 af an in Borgdörp bi Hannober up dat Wesewark vun ehrn olen Vadder, de an Demenz lieden dee. Dor hett se mithulpen, em to plegen. Na dat Abitur hett Ursula von der Leyen vun 1977 bit 1980 Volksweertschopslehr an de Universitäten Chöttingen un Mönster studeert. Denn hett se dat Studium afbraken. 1978 besöch se de London School of Economics and Political Science (LSE). Achternah studeer se Medizin an de Medizinsche Hoochschool Hannober (MHH). Dor hett se 1987 dat Staatsexamen maakt un ehre Approbatschoon as Dokter kregen. Dornah hett se as Assistenzdoktersch an de Froenklinik vun de
Manuel Neuer (* 27. März 1986 in Gelsenkiärken) is en düütsch Footballspeler. He is Doorhöder un steiht af de Saison 2011/12 bi FC Bayern München ünner Verdrag. Neuer, de siet 1991 för den FC Schalke 04 speelt, is sämtlich Jöögdmannschapen vun den Club dörloopen. 2005 sloot he en Profiverdrag af, de noch bit 2012 Gültigkeit harr. Sien eerst Bundsligaspeel hett he an 19. August 2006 makt, un hett dorbi den nich mehr good bi den Trainer Mirko Slomka ansehn Frank Rost ersett. To de Saison 2011/2011 hett he denn en Verdrag över 5 Johr bi FC Bayern München afslooten. 2006 hett he all sien eerst Speel för de U-21-Natschonalmannschap makt, dor harr he noch gar kien Bundsligaspeel makt. Enn’ August 2007 hett hüm de DFB eerstmals – as veerten Doorhöder neben Jens Lehmann, Timo Hildebrand un Robert Enke – to’n Fitnesstest vun de Düütsch Natschonalmannschap inladen. An’ 2. Juni 2009 keem he denn to sien eerst Länderspeel. För de Football-Weltmeesterschap 2010 weer he eegentlich blots as Ersatz vörsehn, aber nahdem sück Robert Enke sülvst umbrocht, un Rene Adler sück verletzt harr, kunn he sück tegen Tim Wiese as eerst Doorhöder dörsetten. Manuel Neuer. Mehr Biller, Videos oder Audiodateien to’t Thema
Ray Lovejoy (* 18. Februar 1939; † 19. Oktober 2001 in London) weer en britischen Filmeditor. Lovejoy hett sien Loopbahn bi’n Film as Helpsmann bi grote Filmen as to’n Bispeel Lawrence of Arabia oder Dr. Strangelove or: How I Learned to Stop Worrying and Love the Bomb vun Stanley Kubrick anfungen. Kubrick weer dat ok, de em kort later för sien Meesterwark 2001: A Space Odyssey to’n eersten mol as Baas-Editor insett hett. 1980 hebbt de beiden bi den Film The Shining noch mol tosamen arbeit. He hett in sien Loopbahn mit verschedene Speelbasen tosamenarbeit, so as mit Peter Yates an sien Film Krull oder mit James Cameron an sien Wark Aliens, för den Lovejoy för’n Oscar nomineert weer. Kommerziell an meisten Spood hett Tim Burtons Film Batman hat. Lovejoys letzten Film, Vacuum is 2002 postum publizeert worrn. He weer al in’n Oktober 2001 an en Hartanfall doodbleven. Filmpriesen hett Lovejoy nich winnen künne, man för sien Arbeit an den Film Aliens weer he 1987 för den Oscar nomineert in de Kategorie Best Filmsnitt. Ray Lovejoy in de Internet Movie Database (engelsch)
Lovejoy is de Familiennaam von Arthur O. Lovejoy (1873–1962), US-amerikaanschen Historiker, Asa Lovejoy (1808–1882), US-amerikaanschen Politiker, Ben Lovejoy (* 1984), US-amerikaanschen Ieshockeyspeler, C. Owen Lovejoy (* 1943), US-amerikaanschen Anatoom un Paläoanthropoloog, Deirdre Lovejoy (* 1962), US-amerikaansche Schauspelerin, Elijah P. Lovejoy, US-amerikaanschen Journalist un Abolitschonist, Elmer Lovejoy (1872–1960), US-amerikaanschen Autopioneer, Esther Pohl Lovejoy (1869–1967), US-amerikaansche Medizinerin un Froonrechtlerin, Frank Lovejoy (1912–1962), US-amerikaanschen Schauspeler, Owen Lovejoy (1811–1864), US-amerikaanschen Politiker, Ray Lovejoy (1939–2001), brietschen Filmeditor, Rob Lovejoy (* 1991), US-amerikaanschen Footballspeler, Terry Lovejoy (* üm 1966), austraalschen Astronoom, Thomas Lovejoy (1941–2021), US-amerikaanschen Ökoloog. Lovejoy betekent Lovejoy, Oort in Georgia, USA, Lovejoy, annern Naam von’n Oort Brooklyn in Illinois, USA, Slacht an de Lovejoy Bahnstatschoon, Slacht in’n Amerikaanschen Börgerkrieg, Komet Lovejoy, en Komet, Lovejoy, Protagonist in en Roman vun John Grant, Reverend Timothy Lovejoy, Figur ut The Simpsons, Helen Lovejoy, Figur ut The Simpsons. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Deutsch oder deutsch betekent Düütsche Spraak, Deutsch, en Familiennaam (för Lüüd mit düssen Naam kiek dor), Karl Deutsch GmbH, fröheren düütschen Karosseriehersteller, Deutsch, Oort in de Gemeen Zehrental in’n Landkreis Stendal, Sassen-Anholt. Kiek ok bi: Deutch, Deutsche, Deutscher, Deitsch, Teutsch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Snorre Björkson (* 1968 in Oosterfehn, Schooltied in Veern) is en plattdütschen Schriever und Musiker mit oostfreeske, norweegsche un baltsch-slawsche Wutteln. He leevt in Wunsdörp bi dat Steinhuer Meer un af un an in Odense. He hett 1998 den Freudenthal-Pries för Lyrik kregen. Bi plattdüütsche Warke nömmt he sik sülvst meist bloß mit'n Vörnaam Snorre. Sien Platt is en Mengsel vun dat Oostfreesk vun Oosterfehn un vun Mardrupsk. Södder 1999 is Snorre Maat vun de Jury to den Freudenthal-Pries. He höört to de Lüüd, de sik 1989 de plattdüütsche Flagg „Noordlandflagg“ utdacht hebbt. In sien Jugend weer he as Stratenmusiker up’n Patt, tietlang in Växjö un Lund in Sweden. Vun 2000 bet 2011 hett he Höörspelen för Radio Bremen schreven. Snorre Björkson hett in Mardrup mit dat Schrieven vun plattdüütsche Vertellsels anfungen. För sien Höörspelen hett he dreemaal den tweten Plats bi'n Höörspeelweddbewarf in Zons kregen. Höörspelen, de södder 2000 bi Radio Bremen/NDR rutkamen sünd: De Hasenflapp-Rapport Präludium för Josse Dat Swimmen in'n Spegel Woso hest Du mi upp dat Ailand bröcht? Weer een Vöörjåår un ik bin noch bi to leven Dat Kind ünner't Ies Märte un Joe Njorka un de Fents van'n Sümmer Sien düütschen Roman Präludium für
Norbert Lammert (* 16. November 1948 in Baukem) is en düütschen Politiker vun de CDU. Vun 2005 af an is he Präsident vun den Düütschen Bundsdag. Vun 1989 bit 1998 is he Parlamentaarschen Staatssekretär ween un vun 2002 bit 2005 Viezpräsident vun’n Bundsdag. Lammert sien Vadder Ferdinand is Bäckermeester ween un hett mit siene Fro Hildegard seven Kinner harrt, dormank Norbert as Öllsten. Na dat Abitur an dat Humanistische Gymnasium Baukem (Gymnasium an’n Oostring) in dat Johr 1967 hett he bit 1969 sien Wehrdeenst maakt. Achterna hett he Politikwetenschop, Soziologie, Ne’ere Geschichte un Sozialökonomie an de Ruhr-Universität Baukem un an de Universität Oxford studeert. Dor is he 1972 mit feerdig ween. Denn weer he Diplom-Sozialwetenschoppler. För sien Studium hett he en Stipendium vun dat bischöppliche Cusanuswark kregen. 1975 hett he promoveert to’n Dr. rer. soc. an de Uni Baukem över „Lokale Organisationsstrukturen innerparteilicher Willensbildung - Fallstudie am Beispiel eines CDU-Kreisverbandes im Ruhrgebiet“. Achterna weer he Dozent in de Erwachsenenbildung. Bovenhen weer he Lehrbeupdragten an de Hoochschool Baukem un an de Feern-Universität Hagen. Vun 2004 af an hett he en Lehrupdrag an de Ruhruniversität Baukem harrt. Vun 2008 af an is he dor Honorarperfesser.. Norbert Lammert is siet 1971 verheiraat mit
De University of South Florida (ok USF nömmt) is en staatlich Universität in Tampa in’ US-Bundsstaat Florida. Mit över 44.000 Studenten hörrt se to de teihn gröttsten Universitäten in de USA. Se is buterdem de dartgröttste Hoochschool in Florida. De USF wurr 1956 grünnd. In'n Harvst 2012 harr se 47.646 Studeerende, um de sück 6.133 Mitarbeitern kümmern deen. De Sportteams vun de USF sünd de South Florida Bulls. De Hoochschool is Liddmaat in de Big East Conference. Mike Jenkins, American-Football-Speler Neven Subotic, serbisch Footballspeler vun Borussia Düörpm University of South Florida. Mehr Biller, Videos oder Audiodateien to’t Thema gifft dat bi Wikimedia Commons. University of South Florida (engelsch) Koordinaten:28° 3′ N, 82° 25′ O
Ferdinand Povel (* 13. Februar 1947 in Haarlem) is en nedderlannsch Jazz-Saxophonist (Tenor, Alt). Povel wunn 1964 den Wettbewerb up dat Jazzfestival Loosdrecht. 1969 tour he mit dat „Summit Quintett“ vn Dusko Goykovich (in dato k de Slagtüüchspeler Philly Joe Jones speel). 1971 sprung he bi Kenny Clarke/Francy Boland Bigband in. 1971 bit 1985 tour he regelmatig mit Peter Herbolzheimer sien „Rhythm Combination and Brass“- Bigband. 1972 speel he een Johr in de Bigband vun Kurt Edelhagen. 1973 tour he in de USA mit Maynard Ferguson. 1978 wurr he sowohl eerst Tenorist as ok Altist bi de nedderlannsch Bigband „Skymasters“. Dorneben speel he ok mit dat Metropole Orkest, de „Concert Jazz Band“ (hüüd Jazz Orchester of the Concertgebouw) un 1982/3 in dat Oktett vun den Pianisten Cees Slinger, mit de he ok völ in de sien Quartetts un Quintetts uptreden is. He speel ünner annern mit Woody Shaw, Jimmy Knepper, de „George Gruntz Band“, Dexter Gordon, Benny Bailey, Philip Catherine, Laura Fygi, Ack van Rooyen, Piet Noordijk, Slide Hampton, de Pianisten Frans Elsen, Rein de Graaff un Tine Schneider un den Gitarristen Wim Overgaauw. Af 1978 geev he as Dozent ok Ünnerricht in Den Haag, Rotterdam, Hilversum un later vör
Tony Reedus (* 22. September 1959 in Memphis, Tennessee; † 16. November 2008 in New York City) weer en US-amerikaansch Jazzslagtüüchspeler mit utbalanceerten, kraftvull drievend Stil. Reedus fung mit 14 Johren an Slagtüüch to spelen un bald speel he ok in de Schoolband. Dör sien Unkel James Williams (ehmaliger Pianist vun de Jazz Messengers) anreegt, fung he an, Jazz to spelen. He entwickel sien Vörstellungen vun dat Slagtüüchspeel in de Highschooltiet un dör dat Ünnersöken vun de Stile vun sien Vörbiller as Chick Webb, Art Blakey, Louis Hayes, Max Roach, Elvin Jones, Tony Williams un Victor Lewis. Reedus schreev sück 1978 in de Memphis State University in. To glieker Tiet hett he aber ok in lokaal Jazzclubs mit Saxofonist Herman Green un völ anner Musiker ut Memphis arbeit. In disse Tiet speel he ok mit Jazz-Grötten as Milt Jackson, Slide Hampton un Frank Foster. Bi en Upträe in dat Blue's Alley in Memphis weer de Trompeter Woody Shaw so beindruckt, dat he hüm beden hett, dat he doch bi hüm in New York vörspelen sull. Nah en spoodriek Versöök is Reedus vun de Uni weggahn un hett sück de Grupp vun Shaw anslooten, to de noch Steve Turré, Mulgrew Miller
Two Weeks Notice is en romantische Filmkummedie ut dat Johr 2002. Speelbaas vun den Film weer Marc Lawrence, de ok sülvst dat Dreihbook schreven hett. In de Hööftrullen spelen Sandra Bullock un Hugh Grant. Lucy Kelson is en sozial un ökoloogsch engageerte Afkaatsche ut New York City. Se sett sik gegen Boplaans in, bi de soziale Fragen to wenig bedacht un histoorsche Strukturen tonichten maakt warrt. Mit aktivistische Akschonen geiht se ünner annern ok gegen Boprojekten vun de Firma Wade Corporation vör. Dorbi nimmt se in Koop, dat se ok mol vun de Polizei insparrt warrt. As se versöcht, dat Afrieten vun en histoorsch Huus in ehrn Heimat-Stadtdeel Coney Island, neemlich dat Gemeenzentrum Cone Island Community Center, to hinnern, wennt se sik direkt an George Wade, de tosamen mit sien Broder Howard, de Firma föhrt. George Wade is en rieken Snösel, de bito ok noch bekannt is för sien Affären. De is nu jüst op de Söök na en ne’e Afkaatsche. As Lucy nu mit em över dat Projekt snacken will, is he vun ehr glieks so andoon, dat he ehr op’n Slag de apene Steed on sien Firma anbeden deit. Se will dorvun an sik nix weten, geiht aver